АҞӘА, ажьырныҳәа 12 - Sputnik. Гагра урыстәылатәи атуристцәа аԥхынразы заанаҵы аҭыԥқәа ахьҿарҵо ақалақьқәа жәаба ирыҵанакит ҳәа аанацҳауеит заанаҵтәи аҿаҵараз амаҵзура отдыха Tvil.ru.
Ашықәсҿыцазтәи аныҳәамшқәа раан активла иҿарҵон аԥхынтәи аԥсшьарақәагьы. 10% рыла еиҳахеит ҭаацәала аԥсшьарақәа, 9% рыла – аԥсшьараамҭа, 18% – анхараз абжьаратә чек.
Гагра аԥсшьара алырхуеит ахәԥсақәа урыстәылатәи акурортқәа иахьреиҵо азы.
Заанаҵтәи аҿаҵарақәа рхырхарҭақәа 10 (шьыжьхьада хҩык рзы):
- Иалта - 17% , 40 000м. 11 у/ҽ;
- Евпаториа - 15%, 41 000м. 14 у/ҽ;
- Шәача - 11%, 31 000м. 12 у/ҽ;
- Анапа - 10%, 33 000м. 13 у/ҽ;
- Алушта - 9%, 41 000м. 11 у/ҽ;
- Геленџьик - 6,5%, 32 000м. 12 у/ҽ;
- Феодосиа - 6%, 29 000м. 10 у/ҽ;
- Еиск - 5%, 39 000м. 16 у/ҽ;
- Судак - 5%, 26 000м. 9 у/ҽ;
- Гагра - 5%, 23 000м. 11 у/ҽ.
Уаанӡа Аԥсны атуризм аминистрра адырра ҟанаҵахьан аныҳәамшқәа ибзиаӡаны имҩаԥысит ҳәа. Убри аан Аԥсны иаҭааз атуристцәа реиҳараҩык Аҟәа ԥсшьарҭаҭыԥс иалырхит. Аҟәа ақалақь аҿы аномертә фонд 80% иҭәын.
Гәдоуҭа араион, хаҭала Афон Ҿыц аԥсшьарҭатә обиектқәа ҭәын 70%.
Аныҳәамшқәа раан атуристцәа аԥсшьарҭа ҭыԥқәа ҳәа иалырхуан ачыс хаа, ирԥхоу аӡҭачы, аныҳәатә программа, аекскурсиатә маҵзурақәа роур ахьалшоз, иара убасгьы ақалақь агәы иахьазааигәаз аотельқәа.
Иара убас шәаԥхьар ҟалоит:
Аԥсны иаҭааз атуристцәа реиҳараҩык Аҟәа ԥсшьарҭаҭыԥс иалырхит